Diari Oficial de la Generalitat Valenciana


Sumari del DOGV 4777, del 17-06-2004 (2004/6128)

RESOLUCIÓ de 8 de juny de 2004, de la Universitat de València, per la qual es dóna compliment a la Sentència 1630/2003 dictada pel Tribunal Superior de Justícia de la Comunitat Valenciana, Sala Contenciosa Administrativa, i es convoca concurs de mèrits per als funcionaris i funcionàries del grup A d'administració especial, escala tècnica superior d'investigació, per a cobrir un lloc de treball d'aquesta universitat, perfil espectrometria de masses.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4777

Data del DOGV
:   17-06-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/6128


Data del document
:   08-06-2004

Organisme emissor
:   Universitat de València

Tipus de document
:   Resolució

Descriptors 

:   * universitat
    * concurs administratiu
    * personal d'investigació

RESOLUCIÓ de 8 de juny de 2004, de la Universitat de València, per la qual es dóna compliment a la Sentència 1630/2003 dictada pel Tribunal Superior de Justícia de la Comunitat Valenciana, Sala Contenciosa Administrativa, i es convoca concurs de mèrits per als funcionaris i funcionàries del grup A d'administració especial, escala tècnica superior d'investigació, per a cobrir un lloc de treball d'aquesta universitat, perfil espectrometria de masses. [2004/M6128]
  
El Tribunal Superior de Justícia de la Comunitat Valenciana, Sala Contenciosa Administrativa, Secció Segona, amb data de 8 de octubre de 2003, va dictar la Sentència 1630/2003 respecte del recurs contenciós administratiu interposat per la Junta de Personal PAS de la Universitat de València, contra la Sentència 93/2002, de 17 d'abril de 2002, dictada pel Jutjat Contenciós Administratiu número 7 de València. D'acord amb la mencionada sentència, aquest Rectorat procedeix a convocar un concurs de mèrits per proveir el lloc de treball que s'indica en l'annex I d'aquesta convocatòria, d'acord amb les següents bases:
  
Bases de la convocatòria
  
Primera. Participants
  
1.1. Hauran de participar necessàriament en aquest concurs els funcionaris i funcionàries de carrera del grup A, d'administració especial que presten serveis en aquesta universitat en l'escala tècnica superior d'investigació, perfil espectrometria de masses, que es troben en situació de destinació provisional i tinguen el mateix grup, nivell i perfil que el lloc ofertat.
  
1.2. S'hi poden presentar els funcionaris i funcionàries de carrera del grup A, d'administració especial, de l'escala tècnica superior d'investigació, perfil espectrometria de masses, que presten serveis en aquesta universitat i hagen estat dos o més anys en una destinació definitiva.
  
1.3 Queden exempts del requisit de permanència de dos anys en el lloc de treball, els funcionaris i funcionàries de carrera del grup a, d'administració especial, de l'escala tècnica superior d'Investigació, perfil espectrometria de masses, als qui els siga d'aplicació l'article 20.6 del Text Refós de la Llei de la Funció Pública Valenciana (DOGV 30 de novembre de 1995) i els qui hagen estat traslladats en aplicació de l'article 197 dels Estatuts d'aquesta universitat.
  
Segona. Vacants
  
El lloc vacant que es convoca a concurs de mèrits, figura en l'annex I d'aquesta convocatòria.
  
Tercera. Sol·licituds
  
3.1. Els interessats o les interessades han de presentar la sol·licitud amb el model que figura en l'annex II, el qual es trobarà a la pagina web del Servei de Recursos Humans (PAS), que te la següent adreça: http//www.uv.es/~pas.
  
A la sol·licitud s'adjuntarà el curriculum vitae i la documentació justificativa dels mèrits al·legats.
  
3.2. La documentació que ja consta al Registre de Personal (PAS) de la Universitat de València (certificats de serveis prestats i del grau personal consolidat) s'adjuntarà d'ofici a les sol·licituds presentades.
  
3.3. Si algú dels participants desitja que el Servei de Recursos Humans (PAS) aporte altra documentació de què dispose aquesta Universitat, haurà de sol·licitar-ho expressament en instància separada, amb indicació de la unitat on es troba, i estar referenciada al currículum corresponent.
  
Quarta. Termini i lloc de presentació
  
Les sol·licituds i la documentació hauran de presentar-se en el termini de 20 dies hàbils, comptats des de l'endemà de la publicació d'aquesta convocatòria en el Diari Oficial de la Generalitat Valenciana. La qual cosa podrà fer-se al Registre d'Entrada de la Gerència (avinguda de Blasco Ibáñez núm. 13 46004 de València); a través de qualsevol altre registre auxiliar dels centres universitaris, o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cinquena. Barem
  
El concurs de mèrits es resoldrà per l'aplicació del barem aprovat per la Junta de Govern de la Universitat de València, de 22 d'octubre de 1991, modificat per acord de Junta de Govern de 21 de juliol de 1998. Hi ha una còpia a la pàgina web del Servei de Recursos Humans (PAS).
  
Sisena. Comissió avaluadora
  
6.1. la comissió avaluadora que realitzarà la selecció del lloc de treball convocat a concurs ha de tenir la composició que figura en el barem aprovat per la Junta de Govern de la Universitat (en l'annex III).
  
El seu funcionament s'adaptarà a allò que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
6.2. Els noms dels components de la comissió avaluadora que valoren els mèrits es faran públics abans que acabe el termini de presentació de sol·licituds al tauler d'anuncis del Servei de Recursos Humans (PAS), avinguda de Blasco Ibáñez, 13, 46479 de València i en la pàgina web d'aquest servei.
  
Setena. Irrenunciabilitat de les destinacions
  
7.1. Els participants poden desistir de la sol·licitud dins el termini de presentació de sol·licituds. Després que haja transcorregut aquest termini no s'acceptarà cap desistiment i els participants quedaran vinculats al resultat del concurs.
  
7.2. Les destinacions adjudicades són irrenunciables, excepte que abans de finalitzar el termini de presa de possessió s'hagués obtingut una altra destinació per convocatòria pública, i en aquest cas hauria de comunicar-se per escrit al gerent.
  
Vuitena. Participació
  
La participació en el concurs implica l'acceptació de totes les bases.
  
Novena. Presa de possessió
  
La resolució d'aquest concurs es farà pública en el tauler d'anuncis i en la pàgina web del Servei de Recursos Humans (PAS).
  
En la resolució s'indicarà expressament la data de presa de possessió.
  
Deu. Informació respecte de les dades recollides
  
10.1 Les dades subministrades per l'interessat podran quedar incorporades en un fitxer automatitzat que constitueix la base de dades de personal, o la base de dades de borsa de treball, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD).
  
10.2 El fitxer quedarà sota la responsabilitat de la Secretaria General de la UVEG a l'avinguda de Blasco Ibáñez, número 13, 46990 de València.
  
10.3 La informació obtinguda serà processada exclusivament per a la gestió de personal.
  
10.4 Les dades de caràcter personal seran tractades amb el grau de protecció que estableix el Reial Decret 994/1999, d'11 de juny, en el que es regulen les mesures de seguretat dels fitxers automatitzats que continguen dades de caràcter personal, adoptant-se les mesures de seguretat necessàries per a garantir la confidencialitat i la integritat de la informació.
  
10.5 Els interessats o interessades podran exercir els seus drets d'accés, rectificació cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat de València, a l'avinguda de Blasco Ibáñez, número 13, 46432 València.
  
Onze. Recursos
  
Contra aquesta resolució, que exhaureix la via administrativa, es pot interposar potestativament un recurs de reposició en el termini d'un mes a partir de l'endemà de la notificació o publicació davant del mateix òrgan que dicte la resolució o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos comptats des de l'endemà de la seua publicació.
  
València, 8 de juny de 2004.- Per delegació (DOGV 05.05.2003), la vicerectora d'Economia i Administració: Matilde O. Fernández Blanco.
  
ANNEX I
  
Característiques del lloc de treball ofertat segons la relació de llocs de treball
  
1) Denominació del lloc: tècnic superior de laboratori
  
Número lloc: 1557
  
Classificació: A20E38
  
Requisit de formació específica: 3
  
Localització del lloc de treball: Servei Central de Suport a la Investigació Experimental
  
2) Requisits de formació específica:
  
- Coneixement del valencià a nivell elemental, o compromís d'adquirir aquest coneixement en el termini d'un any des de la presa de possessió en el lloc (o en el temps que permeta la programació del Servei de Normalització Lingüística.
  
3) Perfil: espectrometria de masses
  
- Coneixements bàsics i avançats d'espectrometria de masses de gasos i líquids.
  
- Coneixements d'espectrometria avançada MS/MS i MALDI-Tof.
  
- Experiència en el maneig i el manteniment d'espectròmetres de masses d'alta resolució de gasos i líquids.
  
- Coneixements en la preparació de mostres i sistemes operatius per a espectrometria de masses.
  
- Assessorament a usuaris sobre les característiques i les prestacions dels espectròmetres de masses bàsics i avançats.
  
4) Barem per puntuar els mèrits:
  
El barem aprovat per Junta de Govern de 22 d'octubre de 1991, modificat per acord de Junta de govern del 21 de juliol de 1998.
  
5) Puntuació mínima per a l'adjudicació de les vacants:
  
La puntuació mínima que cal obtenir es de 5 punts, segons estableix la disposició quarta del barem.